‏28 בפברואר 2021

לכבוד

, ראש[ת] העיריה [המועצה המקומית]

בניין [העיריה] [המועצה המקומית]

[רחוב] [מס' בית]  **[בדואר אלקטרוני]**

[שם הישוב] [מיקוד]

שלום רב,

הנדון: **הקמת מאגר מידע רגיש – פרטי לא מחוסנים**

אני תושב[ת] [שם היישוב] זה [מספר] שנים.

1. כידוע, הכנסת אישרה בקריאה שניה ושלישית את הצעת החוק לתיקון פקודת בריאות העם (מס' 36 – הוראת שעה – נגיף קורונה החדש), התשפ"א-2021 ("**הפקודה המתוקנת**"). על-פי הפקודה המתוקנת, מנכ"ל משרד הבריאות רשאי להעביר לידכם שם, מען ומספר הטלפון של מי שרשאים לקבל חיסון נגד נגיף קורונה החדשה אך טרם התחסנו, כדי שתפנו אליהם במטרה לעודד התחסנות.
2. אם תבקשו מידע זה והוא אמנם יועבר אליכם, ייוצר בידי הרשות המקומית מאגר מידע חדש, המיועד לעניין חיסוני קורונה. מאגר כזה כולל מידע על אודות מצבו הבריאותי של אדם. הן המידע שיתקבל ממשרד הבריאות והן המידע שעשוי להתווסף לו בדבר סיבותיהם של תושבי הרשות המקומית שלא התחסנו להימנע מחיסון, הם "מידע רגיש" כהגדרתו בסעיף 7 לחוק הגנת הפרטיות, התשמ"א-1981 ("**חוק הגנת הפרטיות**").
3. על-פי הוראת סעיף 8 לחוק הגנת הפרטיות, מאגר מידע כזה חייב ברישום הן מפני שהוא בבעלות גוף ציבורי והן מפני שהוא כולל מידע רגיש. על-פי חוק הגנת הפרטיות, אין להחזיק ולנהל מאגר מידע כזה אלא אם נרשם, או אם חלפו 90 יום ממועד שהוגשה בקשה לרישומו מבלי שנרשם והרשם לא הודיע למבקש על סירובו לרשום או על השהיית הרישום מטעמים מיוחדים שיפרט בהודעתו.
4. **על-פי סעיף 31א.(א)(1) לאותו חוק, ניהול, החזקה או שימוש במאגר מידע מבלי שנרשם הוא עבירה פלילית שאינה טעונה הוכחת מחשבה פלילית או רשלנות שדינה מאסר שנה אחת.**
5. זאת ועוד, מאגר מידע של גוף ציבורי כמו הרשות המקומית חייב ברמת אבטחה בינונית כמשמעותה בתקנות הגנת הפרטיות (אבטחת מידע), תשע"ז-2017. חוק הגנת הפרטיות מחייב את הרשות המקומית למנות למאגריה ממונה על אבטחת מידע. אי-מינוי ממונה אף הוא עבירה פלילית שאינה טעונה מחשבה פלילית או רשלנות, כאמור בסעיף 31א.(א)(6) לאותו חוק.
6. בעוד שכולנו שותפים למאבק במגפת הקורונה ומבקשים להביא לה סוף בכל ההקדם, למנוע אבדן חיים נוסף ולחזור לשגרה תקינה, כיבוד הוראות החוק הוא חובה ואין הרשות המקומית רשאית לעשות דין לעצמה – גם לא כדי לתרום להדברת המגפה. לפקודת בריאות העם אינו מבטל את הוראות חוק הגנת הפרטיות ואינו פוטר את הרשות המקומית מהוראותיו.
7. **לכן אבקש להפנות את תשומת ליבך לכך שאין לקבל ממשרד הבריאות מידע על מי שלא חוסנו ברשות המקומית אלא אם הוקם לכך מאגר מידע ייעודי, נקבעו בו כל אמצעי האבטחה הדרושים לפי תקנות אבטחת המידע והמאגר נרשם כנדרש בחוק הגנת הפרטיות – וזאת בנוסף לכל דרישה שנקבעה במסגרת הפקודה המתוקנת (כולל סודיות המידע והחובה למחוק אותו).**
8. מעבר לכל זה – אבקש להפציר בך שאם בדעת הרשות המקומית לפעול לעידוד חיסונים באמצעות קבלת מידע ממשרד הבריאות, תנחו את הנוגעים בדבר למעט ככל האפשר במספר האנשים שייחשפו למידע מקרב עובדי הרשות, להימנע מתיעוד הסיבות שיימסרו לאי-התחסנות מפני שהן עלולות לכלול מידע אישי, בריאותי ואינטימי ולמחוק את המידע מהר ככל האפשר, מהר אף מכפי שדורשת הפקודה המתוקנת – הכל, כדי לכבד את פרטיותנו, תושבי היישוב.

לתשובתך המהירה נתונה תודתי מראש.

בכבוד רב,

\_\_\_\_\_\_\_\_\_\_\_\_\_\_\_\_

[שם החותם]

[כתובת החותם]

[מספר טלפון]

**העתקים**:

הרשות להגנת הפרטיות – דרך מנחם בגין 125, תל-אביב 6701201 – ppa@justice.gov.il

פרטיות ישראל (ע"ר) – mail@privacyisrael.org.il